b'\n_START_ARTICLE_\nLuhtakastikkahitukoi\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLuhtakastikkahitukoi on hyvin pieni, tumma perhonen. Etusiiviss\xc3\xa4 on kaksi paria vaaleita t\xc3\xa4pli\xc3\xa4, ja keskivy\xc3\xb6n ulkopuolella on muuta siipe\xc3\xa4 tummempaa kehn\xc3\xa4\xc3\xa4. Takasiivet ovat kauttaaltaan tummat. Naaraiden kuviointi on koiraita selke\xc3\xa4mp\xc3\xa4\xc3\xa4. Siipiv\xc3\xa4li on 8\xe2\x80\x9310 mm.\n_START_SECTION_\nLevinneisyys ja lentoaika\n_START_PARAGRAPH_\nLuhtakastikkahitukoi on endeeminen Per\xc3\xa4meren rannikolle ja sen esiintymi\xc3\xa4 tunnetaan ainoastaan Ruotsin ja Suomen pohjoisosien rannikoilta. Suomessa merkitt\xc3\xa4vimm\xc3\xa4t esiintym\xc3\xa4t ovat Hailuodossa. Aikuiset perhoset lent\xc3\xa4v\xc3\xa4t kes\xc3\xa4kuun lopulla._NEWLINE_Suomen uhanalaisarvioinnissa laji on luokiteltu eritt\xc3\xa4in uhanalaiseksi.\n_START_SECTION_\nElinymp\xc3\xa4rist\xc3\xb6 ja elintavat\n_START_PARAGRAPH_\nLaji el\xc3\xa4\xc3\xa4 l\xc3\xa4hell\xc3\xa4 rantaviivaa ja on toukan ravintokasviin sidoksissa. Perhonen lent\xc3\xa4\xc3\xa4 vain lyhyen\xc3\xa4 ajanjaksona auringonlaskun aikoihin, naaraita l\xc3\xb6ytyy useammin istumassa lehdill\xc3\xa4 varhain aamulla. Yksil\xc3\xb6t lent\xc3\xa4v\xc3\xa4t nopeasti ja mutkitellen ja viett\xc3\xa4v\xc3\xa4t ilmeisesti muun ajan syv\xc3\xa4ll\xc3\xa4 hein\xc3\xa4m\xc3\xa4tt\xc3\xa4iden seassa. Toukka el\xc3\xa4\xc3\xa4 lehtimiinaajana ravintokasvin lehtien sis\xc3\xa4ll\xc3\xa4.\n_START_SECTION_\nRavintokasvi\n_START_PARAGRAPH_\nToukka on monofagi ja sy\xc3\xb6 luhtakastikkaa (Calamagrostis stricta).'